ROMÂNIA                                                                                                                                                                                                                      

MUNICIPIUL TIMIŞOARA

SERVICIUL  ŞCOLI SPITALE                                                                                                                                                                        

Nr. SC2019 – 16331/1.07.2019
RAPORT DE SPECIALITATE
Privind  schimbarea de destinaţie a imobilelor înscrise în CF nr. 418786: clădire internat, nr. Cad 418786-C1, şi teren în suprafaţă de 1.109 mp, nr. cad. 418786, situate în Timişoara, str. Dr.Victor Babeş nr. 22, aferente Liceului Tehnologic Ion I.C. Brătianu, pentru desfăşurarea activităţii Spitalului Clinic Municipal de Urgenţă – Secţia de îngrijiri paliative

Având în vedere Expunerea de motive nr. SAC2019 – 16331/1.07.2019 a Primarului Municipiului Timişoara şi Proiectul de hotărâre privind schimbarea de destinaţie a imobilelor înscrise în CF nr. 418786: clădire internat, nr. Cad 418786-C1, şi teren în suprafaţă de 1.109 mp, nr. cad. 418786, situate în Timişoara, str. Dr.Victor Babeş nr. 22, aferente Liceului Tehnologic Ion I.C. Brătianu, pentru desfăşurarea activităţii Spitalului Clinic Municipal de Urgenţă – Secţia de îngrijiri paliative, 

Facem următoarele precizări:

La solicitarea conducerii Spitalului Clinic Municipal de Urgenţă Timişoara exprimată în adresa nr. E-2273/1.08.2018, înregistrată la Primăria Municipiului Timişoara cu nr. SC2018 – 18289/2.08.2018, de acordare a unui spaţiu pentru înfiinţarea unei Secţii de îngrijiri paliative în imobilul din str. V. Babeş nr. 22, Timişoara, au fost întreprinse demersurile legale privind schimbarea destinaţiei. Aceste proceduri au fost demarate în conformitate cu prevederile Legii educaţiei naţionale nr.1/2011 şi ale Ordinului nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia.


 În acest sens au fost întreprinse următoarele acţiuni:
· A fost promovat proiectul de hotărâre a Consiliului Local al Municipiului Timişoara pentru schimbarea de destinaţie a acestei clădiri, concretizat prin HCL nr. 704/20.12.2018 privind propunerea de schimbare a destinaţiei clădirii internat a Colegiului Tehnic Ion I.C. Brătianu, situat în Timişoara, str. Dr.Victor Babeş nr. 22, CF nr. 418786, nr. Cad 418786-C1, din spaţiu pentru cazare în spaţiu pentru sănătate, în vederea desfăşurării activităţii Spitalului Clinic Municipal de Urgenţă – Secţia de îngrijiri paliative, pentru o perioadă nedeterminată;

· A fost promovat proiectul de hotărâre a Consiliului Local al Municipiului Timişoara pentru schimbarea de destinaţie a acestei clădiri, concretizat prin HCL nr. 191/23.04.2019, privind propunerea de schimbare a destinaţiei terenului în suprafaţă de 1.109 mp, situat în Timişoara, str. Dr.Victor Babeş nr. 22, CF nr. 418786, nr. cad 418786, aferent Liceului Tehnologic (fost Colegiu Tehnic) Ion I.C. Brătianu, pentru desfăşurarea activităţii Spitalului Clinic Municipal de Urgenţă - Secţia de îngrijiri paliative, pentru o perioadă nedeterminată;
· avizul conform cu numărul 9101/19.06.2019, pentru schimbarea destinaţiei imobilelor care fac obiectul acestui raport, emis de către Ministrul Educaţiei Naţionale, transmis prin adresa nr. 190/20.06.2019, înregistrată la Primăria Municipiului Timişoara cu nr. SC2019 – 16273/28.06.2019. Subliniem faptul că data la care expiră avizul conform este 5.06.2023. 
Deoarece termenul înscris în avizul conform emis de Ministrul Educaţiei Naţionale, schimbarea de destinaţie a clădirii şi terenului care fac obiectul acestei documentaţii va opera până la data expirării avizului, respectiv 5.06.2023.

Totodată, subliniem faptul că imobilele, care fac obiectul prezentului raport de specialitate, vor fi transmise în administrarea Spitalului Clinic Municipal de Urgenţă pentru activitatea Secţiei de îngrijiri paliative, pentru o perioadă determinată, respectiv de la data predării imobilelor până la data de 5.06.2023, data expirării avizului conform.
Având în vedere prevederile legale expuse în prezemtul raport, apreciem că proiectul de hotărâre privind schimbarea de destinaţie a imobilelor înscrise în CF nr. 418786: clădire internat, nr. Cad 418786-C1, şi teren în suprafaţă de 1.109 mp, nr. cad. 418786, situate în Timişoara, str. Dr.Victor Babeş nr. 22, aferente Liceului Tehnologic Ion I.C. Brătianu, pentru desfăşurarea activităţii Spitalului Clinic Municipal de Urgenţă – Secţia de îngrijiri paliative, îndeplineşte condiţiile pentru a fi supus dezbaterii Consiliului Local al Municipiului Timişoara.

